《扈从幸韦嗣立山庄应制》
唐代·张说

寒灰飞玉琯，汤井驻金舆。既得方明相，还寻大隗居。

悬泉珠贯下，列帐锦屏舒。骑远林逾密，笳繁谷自虚。

门旗堑复磴，殿幕裹通渠。舞凤迎公主，雕龙赋婕妤。

地幽天赏洽，酒乐御筵初。菲才叨侍从，连藻愧应徐。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。